CELEX: 62015TN0619
Language: hu
Date: 2015-11-06 00:00:00
Title: T-619/15. sz. ügy: 2015. november 6-án benyújtott kereset – Badica és Kardiam kontra Tanács

25.1.2016   
            
            
               HU
            
            
               Az Európai Unió Hivatalos Lapja
            
            
               C 27/68
            
         2015. november 6-án benyújtott kereset – Badica és Kardiam kontra Tanács
   (T-619/15. sz. ügy)
   (2016/C 027/86)
   Az eljárás nyelve: francia
   
      Felek
   
   
      Felperesek: Bureau d’achat de diamant Centrafrique (Badica) (Bangui, Közép-afrikai Köztársaság), Kardiam (Antwerpen, Belgium) (képviselők: D. Luff és L. Defalque ügyvédek)
   
      Alperes: az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a 2015. szeptember 2-i 2015/1485/EU tanácsi végrehajtási rendelet 1. cikkét, valamint e rendelet mellékletének B 1. pontját, amennyiben azok a felpereseket felveszik a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendelet I. mellékletébe;
            
         
               —
            
            
               a Tanácsot kötelezze a kereset költségeinek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek három jogalapra hivatkoznak.
   
               1.
            
            
               Az első, a védelemhez való jog, valamint a tisztességes eljáráshoz való jog és a hatékony bírói jogvédelemhez való jog megsértésére alapított jogalap. E jogalap két részből áll:
               
                           —
                        
                        
                           Az első, a pénzeszközök befagyasztására vonatkozó határozat felperesekkel való egyedi közlésének Tanács általi elmulasztására alapított rész;
                        
                     
                           —
                        
                        
                           A második, a bizonyítékok és az iratok közlésének elmulasztására, valamint a kontradiktórius eljárás elvének és az átláthatóság elvének megsértésére alapított rész.
                        
                     
         
               2.
            
            
               A második, a felperesek tevékenységeivel kapcsolatos tények téves jogalkalmazást eredményező, hibás értékelésére alapított jogalap.
            
         
               3.
            
            
               A harmadik, a Tanács által végzett vizsgálatot érintő hibákra alapított jogalap.